La muerte segó la vida d´una persona sensible y peculiar qu´escribió poesía y narración con gran delicadeza y dominiu del idioma llariegu, desde l´almiración pol paisaxe, les fuertes convicciones relixoses, y la vitalidá que y tresmiten los sos primos residentes en Madrid, a traviés del corréu, especialmente Xicu Balbín, con quien mantién afinidaes lliteraries y amor pol bable, pero tamién con  Rafael, maxistráu y escritor igualmente, un namoráu de la ría, la mar, la vida de los puertos y les tradiciones asturianes. El veranu yera l´apoteosis: acudín xuntos a fiestes y romeríes, disfrutaben del estuariu maliayés, llapaben sidre nos llagares dela contorna, lleín poesía nel xardín de la casona en compañía del so perru Navarro, tocaben el pianu qu´había en palaciu...